OzLabs/hebrew-wiki-articles huggingface dataset:
מרדכי שמואל קרול

הרב מרדכי שמואל קרול (בכתיב ארכאי: קראהל; תרנ"ט, 1899 – כ"ט באייר תש"ה, מאי 1945) היה רב בזורביץ ובנובגורוד שברוסיה, ולאחר עלייתו לארץ ישראל כיהן כרבו הראשון של כפר חסידים. היה חבר אספת הנבחרים הרביעית.

==ביוגרפיה==
נולד ברוסיה לישראל דב קרול. נישא לרבקה, בת הרב מרדכי שלמה מובשוביץ, רבה של מלסטובקה. לאחר נישואיו התמנה כרב בזורביץ, ולאחר מכן כיהן כרב בנובגורוד. עם חידוש הופעתו של כתב העת התורני של רבני רוסיה יגדיל תורה, בשנת תרפ"ח, נמנה עם ששת הרבנים שהשתתפו בו, בנוסף לשני עורכיו הרב יחזקאל אברמסקי והרב שלמה יוסף זוין.

בתחילת שנת תרצ"ב (1931) עלה לארץ ישראל, התמנה כרבו של כפר חסידים וכיהן בתפקידו עד פטירתו. בשנת תש"ב (1942) יזם הקמת קיבוץ של בחורי ישיבות בכפר חסידים, בהם הרב אברהם סלומון והרב דוד צבי אליאך. 

בשנת 1944 עמד בראש רשימת האיחוד הדתי הבלתי-מפלגתי בבחירות לאספת הנבחרים הרביעית וכיהן בה כשנה, עד מותו.

היה תלמידו של הרב יהודה לייב דון יחיא וסייע לו לעלות לארץ ישראל בשנת תרצ"ו (1936). כמו כן ערך והוציא לאור את כתביו. פרסם מאמרים תורניים והשקפתיים בבמות שונות. בנו, הרב שלמה נח קרול, כינס וערך את כתביו ומאמריו ובשנת תשנ"ח (1998) הוציאם כספר בשם "משא דמשק".

נפטר בירושלים בשנת תש"ה (1945), בגיל 46. נקבר בבית הקברות בהר הזיתים בהלוויה רבת משתתפים, בסמוך לקבר רבו הרב דון יחיא שנפטר ארבע שנים קודם לכן.

בשנות ה-80 הקים בנו הרב שלמה נח קרול ישיבה על שמו במושב חמד בשם "חמדת שמואל", כיום שוכנת במקום ישיבת מאור יצחק.

== משפחתו ==
* בנו הרב שלמה נח קרול - רב המושב חמ"ד, ראש ישיבת חמדת שמואל במושב וממייסדי ארגון הפעילים. חתנו, הרב אהרן בן-ציון קורנפלד ממלא את מקומו כרבו של חמד
* בתו שושנה - אשת הרב אליהו אליעזר מישקובסקי, רבו של כפר חסידים וראש ישיבת כנסת חזקיהו
* בתו פנינה - אשת הרב יעקב ניסן רוזנטל
* בנותיו שולמית ומינה - נשות אחיינו הרב יעקב אדלשטיין, רבה של רמת השרון. לאחר פטירת שולמית נשא הרב אדלשטיין את אחותה מינה
* נכדו שמואל קרול, הוא פזמונאי ישראלי שכתב את השירים "גבריאל" ו"אין לי איש מלבדי" שהלחין הזמר צביקה פיק, ואת השיר "המון דברים" שהלחין וביצע איתן מוסרי

==ספרו==
* משא דמשק - אוצר דרשות ומאמרים ורעיונות על בעיות השעה (יצא לאור על ידי בנו, תשנ"ח)

==קישורים חיצוניים==
* 
* א. י. ג., [http://jpress.org.il/Olive/APA/NLI_heb/SharedView.Article.aspx?href=HZH%2F1965%2F06%2F16&id=Ar00513&sk=021250BB הרב מ. ש. קרול: עשרים שנה לפטירתו], הצופה, 16 ביוני 1965, עמ' 5

== הערות שוליים ==

קטגוריה:אישים שעל שמם ישיבות בישראל
קטגוריה:אנשי העלייה החמישית
קטגוריה:חברי אספת הנבחרים הרביעית
קטגוריה:יהודים הקבורים בהר הזיתים: חלקת חב"ד
קטגוריה:כפר חסידים: אישים
קטגוריה:משפחת מובשוביץ
קטגוריה:רבנים ביישוב
קטגוריה:רבנים רוסים
קטגוריה:ארץ-ישראלים שנולדו ב-1898
קטגוריה:ארץ-ישראלים שנפטרו ב-1945
1852 במדע

==כימיה==
* גילוי והגדרת חוק בר-למברט

==מתמטיקה==
* תחילת מציאת הוכחה למשפט ארבעת הצבעים.

==תעופה==
* 24 בספטמבר – טיסה ראשונה של ספינת אוויר שנבנתה על ידי הנרי ג'יפאר.
* טיסות נוספות של ג'ורג' גיילי על דאון.

==נולדו==
* 1 במאי – סנטיאגו רמון אי קחאל, פיזיולוג ספרדי, חתן פרס נובל (נפטר ב-1934)
* 30 באוגוסט – יאקובוס ואן 'ט הוף, כימאי הולנדי, חתן פרס נובל (נפטר ב-1911)
* 9 בספטמבר – ג'ון פוינטינג, פיזיקאי אנגלי (נפטר ב-1914)
* 2 באוקטובר – ויליאם רמזי, כימאי סקוטי, חתן פרס נובל (נפטר ב-1916)
* 15 בדצמבר – אנרי בקרל, פיזיקאי צרפתי, חתן פרס נובל (נפטר ב-1908)

==נפטרו==
* 6 בינואר – לואי ברייל, ממציא צרפתי (נולד ב-1809)
* 15 באוגוסט – יוהאן גדולין, כימאי פיני (נולד ב-1760)
* 10 בנובמבר – גדעון מנטל, פלאונטולוג בריטי (נולד ב-1790)
* 27 בנובמבר – עדה לאבלייס, חלוצת מחשוב בריטית (נולדה ב-1815)

==קישורים חיצוניים==

*
1853 במדע

==ביולוגיה==
* גילוי גליקוגנזה על ידי קלוד ברנר

==כימיה==
* גילוי תגובת קניזארו

==מתמטיקה==
* פרסום מחקר על מערכת שטיינר.

==נולדו==
* 18 ביולי – הנדריק לורנץ, פיזיקאי הולנדי, חתן פרס נובל (נפטר ב-1928)
* 2 בספטמבר – וילהלם אוסטוולד, כימאי גרמני, חתן פרס נובל (נפטר ב-1932)
* 9 בספטמבר – פייר מרי, נוירולוג צרפתי (נפטר ב-1914)
* 16 בספטמבר – אלברכט קוסל, כימאי גרמני, חתן פרס נובל (נפטר ב-1927)
* 2 באוקטובר – ויליאם רמזי, כימאי סקוטי, חתן פרס נובל (נפטר ב-1940)

==נפטרו==
* 17 במרץ – כריסטיאן אנדראס דופלר, פיזיקאי אוסטרי (נולד ב-1803)
* 23 באפריל – אוגוסט לורן, כימאי צרפתי (נולד ב-1807)
* 2 באוקטובר – פרנסואה ז'אן דומיניק אראגו, פיזיקאי ומתמטיקאי צרפתי (נולד ב-1786)
* 18 באוקטובר – יוהאן פון וולדהיים, ביולוג גרמני (נולד ב-1771)

==קישורים חיצוניים==

*
ג'ף קונס

ג'ף קונס (באנגלית: Jeff Koons; נולד ב-21 בינואר 1955) הוא פסל וצייר אמריקאי. קונס הוא אחד האמנים העכשויים הידועים ביותר, המצליחים ביותר והיקרים ביותר. ידוע בשל הרפרודוקציות שלו על חפצים בנליים יחסית (כגון אומנות בלונים בפלדת אל חלד או פסל מונומנטלי מפרחים בצורת כלבלב).

== ביוגרפיה ==
קונס נולד בעיר , שבפנסילבניה, ב-1955. ב-1972 החל ללמוד אמנות ב (MICA) בבולטימור, ולאחר מכן ב (SAIC), שם למד אצל האמן הידוע .

== קריירה ==
בשנת 1976 החל קונס לעבוד כברוקר בוול סטריט בניו יורק.

=== אמנות ===
יצירותיו של קונס נמכרות במחירי שיא. במאי 2019 נמכרה יצירתו "ארנב" תמורת 91 מיליון דולר, מחיר שיא ליצירה של אמן חי.

המבקרים חלוקים בדעותיהם לגבי קונס. יש הרואים בעבודותיו חלוציות ובעלות חשיבות אמנות-היסטורית מרכזית. אחרים מבטלים את עבודתו כקיטש, ומאשימים אותו בהתנהלות מסחרית צינית.<ref></ref>

פסלי הכלבים של קונס מוצגים בגלריות ובתערוכות ברחבי העולם בצבעים שונים: כחול, כתום, אדום, ורוד וצהוב. חלקם בגובה עד 40 ס"מ ואחרים מתנשאים לגובה של עשרה מטרים

קונס יצר פסל בדמות האמנית ליידי גאגא, המוצג על גבי עטיפת האלבום שלה ARTPOP.

במהלך 2017 הציג פסל ענק של כלב עשוי ניילון בהופעות של ג'יי זי<ref name=":0" />

בשנים 2020–2021 הוצגו מבחר מעבודותיו של קונס בתערוכה במוזיאון תל אביב לאמנות תחת הכותרת "ערך מוחלט". עקב מגפת הקורונה לא התאפשר לקונס להגיע לפתיחת התערוכה המתוכננת.

בפברואר 2023 בערב הפתיחה החגיגי של יריד האמנות "ווינווד" במיאמי, שברה בשוגג מבקרת בתערוכה, פסל כלב בלון כחול בגובה של 40 סנטימטרים ובשווי מוערך של 42 אלף דולרים<ref name=":0" />.
<gallery>
קובץ:Jeff Koons Tulips Nord LB.jpg|"צבעונים", הנובר, גרמניה
קובץ:Kiepenkerl - Jeff Koons.JPG|"קיפנקרל", וושינגטון, ארצות הברית
קובץ:Bilbao Jeff Koons Puppy.jpg|"כלבלב", ליד מוזיאון גוגנהיים, בילבאו, ספרד
</gallery>

== חיים אישיים ==
בהיותו סטודנט נולדה לו בת. אמה הצעירה סירבה להנשא לו והילדה נמסרה לאימוץ. לאחר שנים חודש הקשר בין קונס לבתו.

בשנת 1991 נישא קונס לצ'יצ'ולינה. הזוג זכה לתשומת לב תקשורתית כאשר קונס יצר פסלים וציורים המתארים את בני הזוג בעת קיום יחסי מין. בשנת 1992 התגרש הזוג, זמן קצר לפני לידת בנם לודוויג. צ'יצ'ולינה עזבה את ארצות הברית עם בנה והמשמורת עליו נידונה בתהליך משפטי ארוך. ב-1998 קיבל קונס את המשמורת החוקית על הילד, אך זה נשאר עם צ'יצולינה באיטליה.

== קישורים חיצוניים ==

* 

* [http://www1.amalnet.k12.il/sites/Mifgashim/Pages/KoonsJeff.aspx ג'ף קונס], באתר "עמלנט"
* 
* 
* 
* 
* 
* 

==הערות שוליים==

קטגוריה:פסלים אמריקאים
קטגוריה:ציירים אמריקאים
קטגוריה:בוגרי המכון לאמנות של שיקגו
קטגוריה:אמריקאים שנולדו ב-1955
אברהם אופנהיים

הרב אברהם אופנהיים (? - נפטר בי"א בחשוון ה'תקמ"ז, 7 בנובמבר 1786) היה רב בגרמניה ומחבר ספרים.

נולד במנהיים ליהודה לייב אופנהיים. שימש כריש מתיבתא בעיר. לאחר מכן עבר להתגורר באמסטרדם.

חיבר שני ספרים: מרגניתא שפירא על הלכות שופר, נדפס לראשונה באמסטרדם, תקכ"ז; ואשל אברהם על באר היטב, נדפס לראשונה באמסטרדם תקי"ד בשולחן ערוך אורח חיים, וגם בדובנא תק"פ.

ש"י פין בספרו כנסת ישראל כותב שהוא נפטר שׂבע ימים. על מצבתו נכתב "בבית המדרש פה למד כשם ועבר".

==קישורים חיצוניים==
* 
* [http://jewishencyclopedia.com/articles/11725-oppenheim-abraham אברהם אופנהיים], באנציקלופדיה היהודית 
* [http://www.hebrewbooks.org/24173 ספרו מרגניתא שפירא], באתר hebrewbooks

==הערות שוליים==

קטגוריה:מנהיים: רבנים
קטגוריה:אמסטרדם: אישים
קטגוריה:נפטרים ב-1786
התחיה-צומת

התחיה-צומת הייתה רשימה שהתמודדה בבחירות לכנסת האחת עשרה.

== הקמת התנועה ==
תנועת צומת והתחיה הופיעו בכנסת ה-11 ברשימה מאוחדת ימנית חילונית. הרשימה המאוחדת זכתה ל-5 מנדטים. התנועה למעשה הוקמה מרשימת התחיה שכבר הייתה בכנסת קודם לכן, ומתנועת "צומת" של רפאל איתן שהוקמה לאחר מלחמת לבנון הראשונה, בה שרת רפול כרמטכ"ל. חברי הכנסת היו יובל נאמן, רפאל איתן, גאולה כהן, אליעזר ולדמן וגרשון שפט.

== הכנסת ה-11 ==
הרשימה שמיקמה עצמה כאופוזיציה של ממשלת האיחוד הלאומי בראשותו של שמעון פרס לא היוותה גורם משמעותי כנגד הממשלה בעלת רוב עצום. למרות האיחוד בין התנועות ב-1986 לתנועה אחת בשם "תחיה", רפול עזב את התנועה ב-1987 עקב חילוקי דעות שהיו בקרב הקבוצה. חילוקי הדעות לא היו ממש על רקע אידאולוגי מאחר שבין גאולה כהן ורפול לא היו חילוקי דעות מהותיים. גאולה כהן שעוד קודם לכן פרשה ממפלגת הליכוד על רקע אידאולוגי מובהק עקב הסכם השלום עם מצרים. מאז היא הובילה קו נוקשה והתנגדה למהלכיו של בגין. הייתה זו גאולה שבעצם הבינה את החשיבות של רפול והעמידה אותו בראש הרשימה המאוחדת כדי למנף את הרשימה הימנית גם בקרב עובדי האדמה וחברי הקיבוצים והמושבים, שאולי הזדהו עם כיווני הרשימה פוליטית ותמכו בממשלה בקו שלה במלחמת לבנון הראשונה אבל לא היו יכולים נפשית להצביע עם הימין. צירופו של רפול אפשר לאותם אנשים לעשות את הצעד של עזיבת מפלגת העבודה, והצבעה לרשימה ימנית יותר.

== עזיבת רפול ==
בנובמבר 1987 שנה לאחר ייסוד המפלגה המאוחדת שנקראה התחייה, עוזב רפול את התנועה ומקים מחדש את תנועה "צומת" שרצה לכנסת ה-12 באופן עצמאי. במכתבו בעיתון "על המשמר" ביום 11 בנובמבר 1987, כותב רפול לאחים חקק שהחליטו לעזוב את תנועת התחייה ולחזור לליכוד, 
את הדברים הבאים:

== מחלוקת ==
רפול אינו היחידי שעזב את התנועה. בנה של גאולה כהן צחי הנגבי, החליט לעזוב את התנועה ולחזור לליכוד. הנגבי, שנלחם כנגד מנחם בגין בפינוי ימית והיה לאחד הסמלים של המלחמה כנגד נטישת היישובים בסיני, אמר כי "בכנסת ה-12 אני לא אהיה עם אמא".

==קישורים חיצוניים==
* 
* 

קטגוריה:ישראל: מפלגות ימין היסטוריות
קטגוריה:סיעות בכנסת
קטגוריה:מפלגות שהוקמו ב-1984
פיליפ נורמן

פיליפ נורמן (באנגלית: Philip Norman; נולד ב-13 באפריל 1943) הוא סופר, ביוגרף, עיתונאי ומחזאי. נורמן נחשב לאחד הביוגרפים הבולטים של הביטלס.

== ביוגרפיה ==
פיליפ נורמן נולד ברייד (Ryde) שבאי וייט ב-1943 ובילה את ילדותו בה. הוא למד בבית הספר רייד, ואביו, קלייב נורמן, ניהל את אולם הנשפים Seagull (בתרגום לעברית: שחף) במזח של רייד. נורמן כתב על ילדותו בספרו Babycham Night (קרובי משפחה שלו ייצרו מותג יין נתזים של פרי בשם בייביקאם (Babycham) בעיירה שפטון מאלט (Shepton Mallet) שבדרום-מערב אנגליה).

בסוף שנות ה-60, ככתב עבור סאנדיי טיימס, הוא הוצב לחקור ולדווח על התפרקותו של העסק העצמאי של הביטלס, "Apple Corps".

ספרו של נורמן משנות ה-80 על הביטלס, Shout!: The True Story of the Beatles, הוא אחד מהביוגרפיות הפופולריות ביותר על הביטלס.

נורמן הוא מחבר הספר Shout!: The Beatles in Their Generation, שתואר על ידי הניו יורק טיימס "...הביוגרפיה הסופית - מקיף, אינטליגנטי, כתוב ברגישות וחוקר ביסודיות" את "ארבעת המופלאים". הביקורת בשיקגו סאן-טיימס כתבה מתוך התלהבות רבה שהספר Shout! הוא "הטוב ביותר, הביוגרפיה המפורטת והרצינית ביותר על הביטלס והזמן שלהם". בחודש אוקטובר 2008 יצא לאור ספרו רחב היריעה, באורך של למעלה מ-800 עמודים, על ג'ון לנון: John Lennon: The Life.

מלבד הביוגרפיות על חברי הביטלס, נורמן גם פרסם ביוגרפיות של באדי הולי, הרולינג סטונז ואלטון ג'ון. בנוסף לביוגרפיות שהוציא, נורמן כתב גם שישה רומנים ושני מחזות: The Man That Got Away ו-Words of Love.

== ביוגרפיות שכתב ==
<div class="mw-content-ltr">
* Shout!: The True Story of the Beatles (1981) , , 
* Symphony for the Devil: The Rolling Stones Story (1984) , 
* The Life and Good Times of the Rolling Stones (1989) , Century
* Days in the life: John Lennon Remembered (1990) , 
* The Stones (1993) , Penguin
* Elton <small>or</small> Elton John (1991) , <small>or</small> 
* Shout!: The Beatles in their Generation (1996) , 
* Rave On: The Biography of Buddy Holly <small>or</small> Buddy: The Biography of Buddy Holly (1997) , <small>or</small> 
* Sir Elton: The Definitive Biography (2001) , 
* The Stones: The Acclaimed Biography (2002) , 
* John Lennon: The Life (2008) , 
</div>

== קישורים חיצוניים ==
* [http://www.numenore.com/articles/טולקין-האיש/ההוביטים-שבתוכינו/ נורמן מראיין את] ג'ון רונלד רעואל טולקין (1967) 
* [http://www.youtube.com/watch?v=fcEYm9io-XU פיליפ נורמן מדבר על] ג'ון לנון, באתר YouTube 

== הערות שוליים ==

קטגוריה:מחזאים בריטים
קטגוריה:ביוגרפים
קטגוריה:סופרים בריטים
קטגוריה:עיתונאים בריטים
קטגוריה:הביטלס
קטגוריה:בריטים שנולדו ב-1943
1854 במדע

==אסטרונומיה==
* ג'ורג' איירי חישב את הצפיפות של כדור הארץ.

==ארכאולוגיה==
* ביצוע חפירות ותאור של קיריגואה, אתר מורשת עולמית 

==טכנולוגיה==
* ג'יימס קאטינג ממציא שיטה חדשה לפיתוח צילומים.
* אלישע אויטס בנה מעלית מודרנית ראשונה.
==כימיה==
* בנג'מן סילימן לראשונה בצע חלוקת הנפט לחלקים על ידי זיקוק.

==מתמטיקה==
* ג'ורג' בול פרסם את עבודתו An Investigation of the Laws of Thought on Which are Founded the Mathematical Theories of Logic and Probabilities
* הוכחת משפט קיילי

==רפואה==
* הרופא הלונדוני ג'ון סנואו גילה מקור למגפת כולרה תוך הוכחת השערתו שמקורה במים מזוהמים.
* פיליפו פצ'יני גילה Vibrio cholerae.

==נולדו==
* 15 במרץ – אמיל אדולף פון בהרינג, פיזיולוג גרמני, חתן פרס נובל (נפטר ב-1917)
* 31 במרץ – דוגאלד קלרק, ממציא סקוטי (נפטר ב-1932)
* 29 באפריל – אנרי פואנקרה, מתמטיקאי צרפתי (נפטר ב-1912)
* 11 במאי – אוטו מרגנטלר, ממציא גרמני (נפטר ב-1899)
* 13 ביוני – צ'ארלס פרסונס, ממציא בריטי (נפטר ב-1931)
* 12 ביולי – ג'ורג' איסטמן, ממציא אמריקאי (נפטר ב-1932)
* 23 ביולי – בירט אקרס, ממציא בריטי (נפטר ב-1918)

==נפטרו==
* 6 ביולי – גאורג סימון אוהם, פיזיקאי גרמני (נולד ב-1789)

==קישורים חיצוניים==

*
פשוטה

מיקי פלג רוטשטיין, בהצגה "פשוטה"
מיקי פלג רוטשטיין, בהצגה "פשוטה"
מיקי פלג רוטשטיין, בהצגה "פשוטה"
פשוטה היא מונודרמה שכתבה מיקי פלג רוטשטיין. הצגת היחיד נושאת פרסים בכיכובה ובבימויו של נורמן עיסא, שוחקה בשנים 2012-2007 בהבימה.

==עלילה==
עדות של תשעה דפים מתוך יומנה המתוארת מנקודת מבטה של ילדה, אודות ניצול מיני מתמשך, מצד אביה החורג, נוכח התעלמות החברה, הממסד, בית הספר והבית, התבגרותה בצל אימה החרשת וקריסתה הנפשית והידרדרותה למחלת האנורקסיה. 

בהצגה משחקת פלג-רוטשטיין על בימה קטנה, Black box ריקה, למעט שעון חול היורד מהתקרה במהלך ההצגה. ההצגה הציגה וזכתה בתיאטרונטו 2007 ואומצה על ידי תיאטרון הבימה, בו הוצגה בשנים 2012-2007.

פלג-רוטשטיין הופיעה עם ההצגה בגרמניה, איטליה, רומניה, רוסיה, אוקראינה, יפן וטאיוואן. כמו כן ההצגה הוצגה בהרבה מאוד ערבים מקצועיים של פסיכולוגים, פסיכיאטרים ואנשי מקצוע.

==פרסים==
* 2008 – ההצגה "פשוטה" ופלג רוטשטיין זכו בתספיס פסטיבל, גרמניה: בפסטיבל המונודרמה הבינלאומי בקיל. ההצגה זכתה בפרס היצירה הטובה ביותר ובפרס התחרות במקום השלישי.
* 2007 – ההצגה "פשוטה" נבחרה להצגת השנה של Time Out תל אביב.
* 2007 – ההצגה "פשוטה" נבחרה על ידי ידיעות אחרונות לאחת מעשר ההצגות שאסור לפספס.
* 2007 - פלג רוטשטיין הייתה מועמדת לפרס אשת השנה בתיאטרון על ההצגה "פשוטה" בטקס אנשי השנה בקטגוריית אנשי השנה בתיאטרון, ערוץ 2.
* 2007 – ההצגה "פשוטה" זכתה בפרס התיאטרונטו.

==היוצרים==
* מאת – מיקי פלג-רוטשטיין.
* במאי – נורמן עיסא.
* עוזרת במאי – יעל פורת.
* עיצוב תפאורה ותלבושות – נאוה שטר.
* מלחין המוזיקה - עלא אבו עמרא.
* עיצוב תאורה – זיו וולושין.

==קישורים חיצוניים==

* [https://web.archive.org/web/20100220044723/http://denuded.goop.co.il/Web/ אתר ההצגה "פשוטה"]
* צבי גורן, [http://www.habama.co.il/Pages/Description.aspx?Subj=1&Area=3&ArticleID=4859 "פשוטה" בראש הזוכים בתיאטרונטו], באתר הבמה, 8 באפריל 2007
* 
* 
* 
* 
* 

==הערות שוליים==

קטגוריה:מחזות ישראליים
קטגוריה:מחזות בעברית
קטגוריה:מחזות משנות ה-2000
אדם בעל שם

רבי אדם בעל שם הוא דמות המופיעה בחיבור ההגיוגרפי החסידי "שבחי הבעש"ט", כמקובל ובעל שם שפעל במאה ה־17, שכתביו בקבלה הגיעו לידי הבעל שם טוב. החוקרים חלוקים לגבי זיהויה של דמות זו עם דמויות מוכרות אחרות והאם התקיימה בכלל.

== זיהויו ושאלת קיומו ==
חוקרים רבים, בראשות שמואל אבא הורודצקי, הניחו שמדובר בדמות אגדתית שלא הייתה במציאות. בין המקבלים את הסיפור, נעשו מספר ניסיונות לזיהויו של "רבי אדם". הרב ראובן מרגליות זיהה אותו עם רבי משה דוד אברהם אב"ד רוהאטין בעל ה"מרכבת המשנה" על המכילתא, שכונה בשם רבי אד"ם שזהו ראשי תיבות של שמו, שלפי מסורות מסוימות ערך הבעל שם טוב שימוש חכמים אצלו.

בית העלמין היהודי ברוהאטין המתמקד בהנצחתו של רבי אברהם דוד משה המכונה אד"ם]]

גרשם שלום הציע שרבי אדם הוא רבי העשיל צורף שנחשד בשבתאות, ובמטרה להסתיר את הקשר בין החכם שנחשד בשבתאות לבין הבעל שם טוב כונה בעל הכתבים רבי אדם ובכוונה הפכו את כל עניין הכתבים מעובדה היסטורית לאגדת פלאים. חוקר החסידות אברהם רובינשטיין טען שלא ניתן לקבל את התאוריה הזו "בגלל הקשיים הכרונולוגיים שהיא מעוררת" כי הסיפור על רבי אדם והבעש"ט התפרסם 15 שנה לפני שצורף נחשד בשבתאות ״ואם כן הדבר, חשיפתו של ספר הצורף כספר שבתאי, שנעשתה כ־15 שנה לאחר מכן, לא יכלה לשמש מניע להשתלתה של אגדה זו במערכת הסיפורים שבשבחי הבעש״ט, ראובן מרגליות ויהושע מונדשיין חלקו אף הם על קביעתו.

בשנת תשכ"ג (1963) גילה חנא שמרוק שבמאה ה-17 היה בעיר פראג מקובל בשם רבי אדם, שסיפורי נפלאותיו נפוצו, ופרסם קונטרס מאותה תקופה על רבי אדם זה, אך בקונטרס לא מוזכרים כל כתבים של אותו ר' אדם.

מסורת המקובלת אצל חסידי צ'רנוביל היא ש"אדם" הוא כינויו של רבי נחום שוסטק סבו של ראש השושלת רבי מנחם נחום מצ'רנוביל. ב מכונה "אדם בעל שם מרופשיץ". גרסה זו אומצה על ידי רבי יוסף יצחק שניאורסון, האדמו"ר מחב"ד, שהוסיף שרבי אדם היה תלמידו של המקובל רבי יואל בעל שם מזמושץ'.

יהושע מונדשיין מעיר כי הכינוי "בעל שם" מופיע רק בנוסח היידי וכי בנוסח העברי, שהוא המקורי לדעתו, הוא אינו מופיע.

== הקשר בין רבי אדם לבעש"ט ==
ב"שבחי הבעש"ט" כתוב כי פעם אחת כשביקר רבי אדם במערה אחת מצא שם כתבים של סודות התורה, לאחר שלמד את הכתבים היה לבעל מופת גדול. לפני מותו ציווה על בנו להעביר את הכתבים לרבי ישראל בעל שם טוב שהיה אז בן ארבע עשרה בלבד, כתוצאה מלימוד בכתבים אלה הפך הנער לבעל ידע רב בקבלה ומעריץ נלהב של רבי אדם בעל שם.

בגניזה החרסונית, המוחזקת במחקר כמזויפת, קיימת התכתבות-לכאורה בין רבי אדם לבעש"ט מהשנים 1731–1753.

== ראו גם ==

* בן בלימה

== קישורים חיצוניים ==
* יצחק אלפסי, [http://www.daat.ac.il/daat/kitveyet/shana/elfasi-4.htm רבי ישראל בעל שם טוב - חייו ותורתו], שנה בשנה, 2000 פיסקה ב, באתר דעת
* דוד אסף ואסתר ליבס (עורכים), השלב האחרון - מחקרי חסידות של גרשום שלום, הוצאת מאגנס, ירושלים 2008, [https://humanities.tau.ac.il/sites/humanities.tau.ac.il/files/media_server/all-units/בית%20ספר%20למדעי%20היהדות/אירועים/אדם%20בעל%20שם.pdf עמ' 41–63]
* יהושע מונדשיין, [http://www.hebrewbooks.org/pdfpager.aspx?req=24541&st=אדם+בעל+שם&pgnum=58&hilite=9cf69b18-a23e-459a-84f1-0566d68932ab זהותו של ר' אדם בעל-שם] בתוך: שבחי הבעש"ט ירושלים תשמ"ב, עמ' 58 והלאה
* אליעזר יהודה בראדט, בספרו 'ליקוטי אליעזר' עמ' ח ואילך
* 

== הערות שוליים ==

קטגוריה:הבעל שם טוב
קטגוריה:דמויות בדיוניות
קטגוריה:בעלי שם
קטגוריה:אישים שחיו במאה ה-17
סמל ריינלנד-פפאלץ

ציור המתאר את שלושת הנסיכים מ-1341. משמאל: נסיך מיינץ, נסיך טריר, נסיך פפאלץ
סמל ריינלנד-פפאלץ (בגרמנית: Landeswappen von Rheinland-Pfalz) הוא סמלה הרשמי של המדינה הגרמנית ריינלנד-פפאלץ. הסמל נקבע בחוקת המדינה ב-1948 ומתבסס על סמלי הנסיכויות של האימפריה הרומית הקדושה שבשטחיהן עומדת המדינה כיום.

==תיאור==
הסמל מורכב ממגן מעוגל בתחתיתו שמחולק לשלושה חלקים: החלק הימני הוא צלב גאורגיוס הקדוש שהיה סמלו של ארכיבישוף והנסיך הבוחר של טריר, העיר ההיסטורית במחוז. השימוש בסמל הופיע כבר בחותם הארכיבישוף מ-1273. החלק השמאלי מראה גלגל לבן בשדה אדום שהיה סמלו של ארכיבישוף והנסיך הבוחר של מיינץ. הסמל מתועד כבר מהמאה ה-13 כשיש בו שני גלגלים כפי שמופיע בסמל העיר היום. החלק המרכזי מראה אריה זהוב בעל טפרים ולשון אדומים זקוף בשדה שחור המסמל את נסיך פפאלץ.<br />
הציצה היא "כתר העם" המסמלת את שלטון העם שבא במקום השלטון המלוכני והוא מעוטר בעלי גפן, אחד מתוצריו החשובים של האזור.
<gallery>
Trier Arms.svg| סמל טריר
Mainz Arms.svg|סמל מיינץ
DEU Neustadt an der Weinstrasse COA.svg|סמל פפאלץ
</gallery>
==ראו גם==
* דגל ריינלנד-פפאלץ

==קישורים חיצוניים==
* 

* [https://web.archive.org/web/20120624042045/http://www.rlp.de/unser-land/wappen הסמל באתר המדינה]

ריינלנד-פפאלץ
קטגוריה:ריינלנד-פפאלץ
1855 במדע

==ארכאולוגיה==
* ביצוע חפירות ותאור של קיריגואה, אתר מורשת עולמית

==ביולוגיה==
* רוברט רמאק פרסם חקר על רבייה תאית.

==גאוגרפיה==
* 17 בנובמבר – דייוויד ליווינגסטון הגיע למפלי ויקטוריה.

==טכנולוגיה==
* המצאת מבער בונזן
* תחילת ייצור רבעים ותותחים לפי שיטת ויליאם ארמסטרונג.
* 17 באוקטובר – הנרי בסמר מקבל פטנט על תהליך בסמר.

==כימיה==
* גילוי תגובת וורץ

==פיזיקה==
* פרסום תאוריית אלקטרומגנטיות על ידי ג'יימס קלרק מקסוול
* חקר זרמי מערבולת על ידי לאון פוקו

==רפואה==
* תיאור ראשון של מחלת אדיסון

==נולדו==
* 5 בינואר – קינג קמפ ג'ילט, ממציא אמריקאי (נפטר ב-1932)
* 23 בינואר – ג'ון בראונינג, ממציא אמריקאי (נפטר ב-1926)
* 14 במרץ – פרסיוול לוול, אסטרונום אמריקאי (נפטר ב-1916)
* 29 במאי – דוד ברוס, מיקרוביולוג סקוטי (נפטר ב-1931)
* 5 בנובמבר – לאון דה בורט, מטאורולוג צרפתי (נפטר ב-1913)

==נפטרו==
* 23 בפברואר – קרל פרידריך גאוס, מתמטיקאי גרמני (נולד ב-1777)
* 20 במרץ – יוזף אפסדין, ממציא בריטי (נולד ב-1778)
* 13 באפריל – הנרי דה לה בש, גאולוג אנגלי (נולד ב-1796)
* 9 ביולי – ויליאם פרי, חוקר ארקטיקה אנגלי (נולד ב-1790)
* 7 באוקטובר – פרנסוא מגנדי, פיזיולוג צרפתי (נולד ב-1783)

==קישורים חיצוניים==

*
ספורט ביזנס

ספורט ביזנס היא תוכנית טלוויזיה אשר עוסקת בתחום הספורט מהזווית העסקית והכלכלית.

התוכנית, אשר משודרת בכל יום רביעי בשעה 23:30 בערוץ ONE (ערוץ 50), מגישה חדשות מתחום עסקי הספורט, ראיונות עם אורחים הקשורים לתחום, ניתוחים ודיונים, פרשנויות, כתבות צבע ועוד.

מגיש התוכנית הוא פיני איתן, שהיה אחראי בעבר על אזור "ONE ביזנס" באתר הספורט של ONE במשך שלוש שנים. צמד הפרשנים הם ראש דסק הספורט של "כלכליסט", אוריאל דסקל, ומנכ"ל בית ההשקעות "אימפקט", צחי רודניק.

כמו כן, כוללת התוכנית פינות שונות, ביניהן פינת "המלפפוניאדה" הסוקרת את שוק ההעברות הישראלי והבינלאומי ופינת "המדריך לאוהד" המציעה לצופה את הדילים הזולים ביותר לאירועי הספורט החשובים ביותר בעולם.

==קישורים חיצוניים==
*[http://www.one.co.il/Cat/Video/?c=72 עמוד התוכנית] ב-ONE VOD

קטגוריה:תוכניות ספורט ישראליות בטלוויזיה
ברנהרד זקלס

בֵּרְנַהָרְד זֶקלֶס (בגרמנית: Bernhard Sekles; 20 ביוני 1872 – 8 בדצמבר 1934) היה מלחין, מנצח, פסנתרן ומחנך יהודי-גרמני.

== ביוגרפיה ==
ברנרד זקלס נולד ב-1872 בפרנקפורט. הוא למד הלחנה אצל איוון קנור (Iwan Knorr), תזמור אצל אנגלברט הומפרדינק ופסנתר אצל לזרו עוזיאלי (Lazzaro Uzielli). בשנים 94–1893 שימש קאפלמייסטר בבית האופרה בהיידלברג ובשנים 96–1895 בתיאטרון העירוני במיינץ. ב-1896 היה למורה בקונסרבטוריון הוך למוזיקה בפרנקפורט; כאן יזם ב-1928 את פתיחת הקורס האקדמי הראשון בג'אז באירופה מאז ומעולם, בהדרכת מתיאש שייבר, על אף התנגדות נמרצת מצד חוגי השמרנים. זקלס ניהל את הקונסרבטוריון בשנים 1923 עד 1933. בין תלמידי ההלחנה שלו היו פאול הינדמית, רודי שטפאן, תאודור אדורנו, מקס רודולף וארנסט טוך. הוא היה מראשוני האקדמאים היהודים שאיבדו את משרתם עם עליית הנאצים לשלטון וחקיקת החוק לשיקום שירות המדינה המקצועי. זקלס מת ב-1934 בעיר הולדתו פרנקפורט, בגיל 62.

== יצירתו ==
סגנון יצירתו של זקלס היה רומנטי מאוחר והושפע מברהמס. ביצירותיו הווקאליות המוקדמות השתמש בנושאים ובטקסטים סלאביים ומזרחיים. בכתיבתו האינסטרומנטלית פיתח את צורת המיניאטורה. בשנות ה-20' של המאה ה-20 תרם להתפתחות הסגנון הנאו-בארוקי בכתיבת פוגות ופסאקאליות.

=== מבחר מיצירותיו ===
*"יום הולדת האינפנטה" (בלט, 1913), מבוסס על האגדה של אוסקר ויילד.
*"שחרזדה" (אופרה, 1917)
*"כלולות הפָאוּן" (Die Hochzeit des Faun) (בלט, 1921)
*"עשר הנשיקות" (Die zehn Küsse) (אופרה, 1926)
*"שאקון על נושא שיר לכת במפעם מתומן" (Chaconne über ein achttaktiges Marschthema) לוויולה ופסנתר, אופוס 38 (1931)

== תלמידים ==
*תאודור אדורנו
*פאול הינדמית
*אנתוני ואן הובוקן
*ארנסט טוך
*אריך איטור קאהן
*מקס קובלסקי
*הנס רוזבאוד
*מקס רודולף
*סיריל סקוט
*אריך שמיד
*רודי שטפאן

== קישורים חיצוניים ==

* [https://web.archive.org/web/20070927122850/http://www.mahlerarchives.net/archives/goldsmithadorno.pdf עבודה אקדמית הכוללת מידע על זקלס]

==הערות שוליים==

קטגוריה:מלחינים יהודים גרמנים
קטגוריה:מנצחים יהודים גרמנים
קטגוריה:מורים למוזיקה יהודים
קטגוריה:פסנתרנים יהודים גרמנים
קטגוריה:גרמנים שנולדו ב-1872
קטגוריה:גרמנים שנפטרו ב-1934
קנת

מפת הדקאפוליס
קְנָת הייתה עיר באזור הבשן המזרחי בתקופת המקרא, המשנה והתלמוד.

בספר במדבר מסופר כי בתקופת ההתנחלות נכבשה על ידי בני שבט מנשה, ובראשם נֹבח, אשר קרא לה על שמו:

בספר דברי הימים מסופר כי היא הייתה בידי בני שבט יהודה, אולם אחר כך נכבשה על ידי הארמים במערכה צבאית:

בתקופת שיבת ציון הייתה קנת בגבולם המזרחי של השבים.

== בתקופה ההלניסטית והרומית==

בהתקופה ההלניסטית הייתה קנת, שנקראה קנתה או קנטה, אחת מערי הדקאפוליס
בתקופה הרומית התנהלה בקנת עיר גדולה.
יוסף בן-מתתיהו הזכיר את סביבות העיר כזירת קרבות בין כוחותיו של המלך הורדוס לבין הערבים.

במאה ה-20 הציעו חוקרים לזהות את קנת בכפר הדרוזי קַנַואת.

==לקריאה נוספת==
* הערך: קְנָת, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 790.
* הערך: קנת, אנציקלופדיה מקראית, כרך ז, 1976. עמ' 204–205.
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974.

== קישורים חיצוניים ==
* שלמה מונק, [http://www.hebrewbooks.org/pdfpager.aspx?req=46653&pgnum=94 פלשתינה, עמ' 96], באתר hebrewbooks

==הערות שוליים==

קטגוריה:כנען
קטגוריה:נחלת שבט מנשה
קטגוריה:עבר הירדן המזרחי
קטגוריה:אתרי המקרא
גונסאלו גארסיה

גונסאלו מנואל גארסיה גארסיה (בספרדית: Gonzalo Manuel García García; נולד ב-13 בספטמבר 1983) הוא כדורגלן עבר אורוגוואי-ספרדי ששיחק בעמדת הקשר ההתקפי, וכיום המאמן בקבוצת (כדורגל) טוונטה ההולנדית.

==קריירה==
גארסיה נולד באורוגוואי, ובגיל 14 עבר עם משפחתו לספרד. החל את הקריירה שלו במדי ריאל מדריד קסטיליה (קבוצת המילואים של הקבוצה), ומכיוון שלא השיג דקות משחק בקבוצה הבוגרת אלא רק בקבוצת המילואים עזב את הקבוצה. בשנת 2003 עבר לאלקורקון. בשנת 2004 עבר לקבוצת מרידה, אך שיחק חמישה משחקים בלבד.

בקיץ 2006 עבר לקבוצת אפלדורן מהליגה ההולנדית השנייה. לאחר מכן עבר לשחק בליגת העל ההולנדית, במדי הירנביין, ולאחר 2 עונות הושאל להראקלס אלמלו אך לא הצליח לסייע למועדון להינצל מירידה לליגת המשנה. לאחר מכן חתם בחרונינגן. ובשנת 2010 הושאל ל-פנלו. בקיץ 2011 חתם בא.א.ק. לרנקה מליגת העל הקפריסאית ואיתה הצליח גם לכבוש שלושער במוקדמות הליגה האירופית, בניצחון 0-8 על פלוריאנה.

לקראת עונת הגיע גארסיה לישראל, וחתם במכבי תל אביב. בעונה זו זכה עם הקבוצה באליפות. ב-12 ביולי 2013 הושאל לקבוצה הקפריסאית אנורתוסיס פמגוסטה, ובתום העונה שוחרר ממכבי תל אביב וחתם על חוזה חדש באנורתוסיס.

== תארים ==
כשחקן

אליפות ישראל בכדורגל: 2012/13

==קישורים חיצוניים==

* [https://web.archive.org/web/20120814150539/http://www.maccabi-tlv.co.il/iw/player/915 עמוד השחקן] באתר מכבי תל אביב

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד קסטיליה
קטגוריה:כדורגלני מרידה
קטגוריה:כדורגלני AGOVV אפלדורן
קטגוריה:כדורגלני הירנפיין
קטגוריה:כדורגלני הראקלס אלמלו
קטגוריה:כדורגלני חרונינגן
קטגוריה:כדורגלני פנלו
קטגוריה:כדורגלני א.א.ק. לרנקה
קטגוריה:כדורגלני מכבי תל אביב
קטגוריה:כדורגלני אנורתוסיס פמגוסטה
קטגוריה:כדורגלנים זרים בישראל
קטגוריה:ספורטאים ספרדים בהולנד
קטגוריה:ספורטאים ספרדים בקפריסין
קטגוריה:ספורטאים ספרדים בישראל
קטגוריה:מאמני כדורגל ספרדים
קטגוריה:מאמני טוונטה
קטגוריה:ספרדים שנולדו ב-1983
אריך שמיד

אריך שמיד (בגרמנית: Erich Schmid; 1 בינואר 1907 – 17 בדצמבר 2000) היה מלחין ומנצח שווייצרי.

== קורות חייו ==
שמיד נולד בבלסטאל בשווייץ. הוא למד הלחנה אצל ברנהרד זקלס בקונסרבטוריון הוך בפרנקפורט ובהמשך אצל ארנולד שנברג. בין משרות הניצוח הרבות שלו, היה מנצח ראשי של תזמורת טונהאלה בציריך משנת 1949 עד 1957.

אריך שמיד מת בציריך בשנת 2000.

== לקריאה נוספת ==
<div class="mw-content-ltr"> 
* Peter Cahn: Das Hoch'sche Konservatorium in Frankfurt am Main (1878-1978), Frankfurt am Main: Kramer, 1979. (Seite 268ff)
</div>

== קישורים חיצוניים ==

<div class="mw-content-ltr">
* [https://web.archive.org/web/20051104224615/http://www.musinfo.ch/index.php?content=maske_personen&pers_id=241 Erich Schmid Biography]
</div>

קטגוריה:מלחינים שווייצרים
קטגוריה:מנצחים שווייצרים
קטגוריה:שווייצרים שנולדו ב-1907
קטגוריה:נפטרים ב-2000
מרית (כלי מטבח)

180px
מרית (כלי מטבח), או בשמה הנוסף לַקְקָן, היא כלי לניקוי משטחי העבודה, לגריפה והוצאת תכולה מקערות ותבניות, או להחלקה של קרמים, למשל בציפוי עוגה. מכונה לפעמים ספצ'ולה, לפי השם באנגלית.

מרית משמשת גם למגוון בעלי מקצוע אחרים כגון אמנים, המשתמשים בו למריחת צבע וערבוב חומרים שונים.

בציבור דוברי העברית בימינו יש המכנים את המרית "כלי המשמש להפיכת מאכלים בעת טיגונם" וכן "כלי המשמש לפריסת עוגות ולהגשתן", כנראה בשל צורתו הדומה לשפכטל.<ref></ref> 

==קישורים חיצוניים==

==הערות שוליים==

קטגוריה:כלי עבודה
קטגוריה:כלי עבודה במטבח
You da One

You Da One (בעברית: אתה האחד) הוא הסינגל השני של הזמרת ריהאנה מאלבומה השישי, Talk That Talk, שיצא ב-14 בנובמבר 2011. השיר לא הצליח לשחזר את ההצלחה הפנומנלית של הסינגל הקודם "We Found Love", אך כן הצליח להשתחל לטופ 20 במדינות רבות בעולם, ביניהן ארצות הברית ובריטניה. כחצי שנה לאחר מכן, הגיע הסינגל למעמד פלטינה על מכירה של יותר ממיליון עותקים בארצות הברית. השיר מדבר על הנוחיות והשמחה של ריהאנה במערכת היחסים בה היא נמצאת עם החבר שלה, בנוסף היא מסבירה כי הוא הבן אדם היחידי שהיא צריכה בחייה. השיר נכתב על ידי לוקאס גוטוואלד, אסתר דין, יוהאן היל, ורובין פנטי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ריהאנה
קטגוריה:שירים שנכתבו על ידי אסתר דין
קטגוריה:שירים שנכתבו על ידי ד"ר לוק
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:וידאו קליפים שבוימו על ידי מלינה מצוקס
קטגוריה:וידאו קליפים בשחור-לבן
קטגוריה:שירים המעורבים במחלוקות הקשורות לפלגיאט
קטגוריה:סינגלים בהוצאת דף ג'אם רקורדינגס
לירן דנינו (אלבום)

לירן דנינו הוא אלבום הבכורה של הזמר והמוזיקאי לירן דנינו, שיצא לאור ב-16 בפברואר 2012, במהלך שרותו בצה"ל.

האלבום הוקלט בסוף שנת 2011 וראה אור כמספר חודשים לאחר מכן. סינגלים שיצאו מתוך אותו אלבום טרם צאתו והצליחו רבות בראש מצעדי הפזמונים הם: "ללכת" (שזכה ל-6 מיליון צפיות ב-יוטיוב), "עדיין ריק" (שזכה לכ-2 מיליון צפיות ב-יוטיוב), "כל המילים", "אין לי כח" ו"חוזר אלייך" - שירים שנשמעים רבות גם בקרב גולשים רבים באתר יוטיוב. להיטי האלבום נחלו הצלחה רבה במצעדי הסיכום השנתיים בארץ.

==שירי האלבום==

==וידאו קליפים==
*ללכת
*עדיין ריק
*כל המילים
*חוזר אלייך

==סינגלים==

==קישורים חיצוניים==

* [http://www.youtube.com/playlist?list=PL3806333404C1FB92&feature=plcp שירי האלבום לירן דנינו] באתר יוטיוב
* [http://www.tab4u.com/tabs/artists/753_%D7%9C%D7%99%D7%A8%D7%9F_%D7%93%D7%A0%D7%99%D7%A0%D7%95.html אקורדים לשירים של האלבום לירן דנינו] באתר [http://www.tab4u.com/ tab4u]
* [http://shironet.mako.co.il/artist?type=works&lang=1&prfid=10743 מילים לשירים של האלבום לירן דנינו] באתר [http://shironet.mako.co.il shironet]

קטגוריה:אלבומי בכורה מ-2012
קטגוריה:אלבומים בעברית
קטגוריה:אלבומי חברת ארומה מיוזיק
מאט פליין

מת'יו (מאט) פליין (באנגלית: Matthew Flynn; נולד ב-23 במאי 1970) הוא מתופף להקת הרוק האמריקאית מארון 5.

==ביוגרפיה==

מאט פליין נולד בוודסטוק ניו יורק.
בילדותו למד לנגן על תופים.

פליין ניגן במועדונים בניו יורק. מאוחר יותר, הצטרף ללהקת The B-52's וניגן עבורם. הוא עזב אותם כדי לנגן בשביל הזמר גווין דגראו.

בשנת 2006 הצטרף פליין ללהקת "מארון 5", לאחר שהמתופף של הלהקה, ראין דאסיק, עזב בגלל פציעה שמנעה ממנו להמשיך לתופף.

==מארון 5==

מאט הצטרף ללהקה כשהם התחילו לעבוד על האלבום השני שלהם. 
האלבום השני, "It Won't Be Soon Before Long" ב-16 במאי. ב-25 במרץ 2008 הם הוציאו אלבום הופעה חיה שני שנקרא "Live from SoHo". ב-8 ביולי 2008, הם הוציאו אלבום הופעה חיה שלישי במספר שנקרא, "Live from Le Cabaret". ב-21 בספטמבר 2010 הם הוציאו את אלבום האולפן השלישי שלהם, "Hands All Over". כיום הלהקה עובדת על אלבומה הרביעי שעתיד לצאת ב-26 ביוני 2012.

==עבודות נוספות==

מאט ניגן בתופים עבור להקת The B-52's והשתתף בשיר "Waterfall" של הזמר גווין דגראו. כמו כן, הוא מנגן גם בכלי הקשה ובמצילתיים.

פליין ייצג את חברת "ימאהה" וכיום מייצג את חברת "לודוויג".

פליין בעל תעודת רישיון של מוזג.

==חיים אישיים==

מאט נשוי ואב לשניים: ראין היא בתו הבכורה ומייקל פורד, בנו הצעיר.

== קישורים חיצוניים ==

* 

קטגוריה:מוזיקאים אמריקאים
קטגוריה:מתופפים אמריקאים
קטגוריה:גיטריסטים אמריקאים
קטגוריה:חברי להקת מארון 5
קטגוריה:אמריקאים שנולדו ב-1970
חואן קאראמואל אי לובקוביץ

חואן קאראמואל אי לובקוביץ
חואן קָארָאמוּאֶל אי לוֹבּקוביץ (בספרדית: Juan Caramuel y Lobkowitz; 23 במאי 1606 – 1682) היה סכולסטיקן ספרדי קתולי, מתמטיקאי וסופר.

==ביוגרפיה==
קאראמואל נולד ב-1606 במדריד. כבר בילדותו התגלה כבעל כישורים יוצאי דופן. בגיל צעיר מאוד פתר בעיות מתמטיות ובגיל 10 פרסם טבלאות אסטרונומיות. לאחר שקיבל הכשרה אקדמית בסיסית למד שורה של שפות זרות והתקבל למסדר הציסטרציאני במנזר בלה אספינה. דרשותיו משכו את הקרדינל-אינפנטה פרדיננד, מושל ארצות השפלה, כאשר שהה במנזר בפלנדריה, ובשל כך הוענק לו ב-1638 תואר דוקטור לשם כבוד מאוניברסיטת לוון. לאחר מכן מונה על ידי פליפה הרביעי, מלך ספרד, לשליח בחצרו של פרדיננד השלישי, קיסר האימפריה הרומית הקדושה. כיהן כאב מנזר במלרוז, סקוטלנד, כאחראי אבות המנזר הבנדיקטינים בווינה וכויקאר של הארכיבישוף מפראג. כאשר השוודים תקפו את פראג ב-1648, ארגן קבוצת מתנדבים להגנת העיר, ועל כך זכה בעיטור מהקיסר. לאחר מכן כיהן כבישוף בסאטריאנום, בקמפניה ולבסוף גם בוויג'באנו, שם נפטר ב-1682.

==יצירתו==
קאראמואל פרסם 262 עבודות על דקדוק, שירה, תורת הנאום, מתמטיקה, אסטרונומיה, ארכיטקטורה, פיזיקה, פוליטיקה, משפט קאנוני, לוגיקה, מטאפיזיקה, תאולוגיה ואסקטיציזם. בפרסומו הידוע Theologia moralis ad prima atque clarissima principia reducta (מ-1643) ניסה לפתור בעיות תאולוגיות באמצעות כלים מתמטיים. נודע כאחד מתומכי הפרובביליזם ועמדותיו המתירניות זכו לביקורת, בין היתר, מצד בלז פסקל וזיכו אותו בתואר "נסיך הלאקסיסטים". עבודתו בתחום המתמטיקה התמקדה בקומבינטוריקה. בין היתר, קאראמואל אחראי לתכנון חזית קתדרלת ויג'באנו.

==ביבליוגרפיה==
Mathesis nova, 1670
<div class="mw-content-ltr">
*Philippus Prudens, Antwerp, 1639.
*Respuesta al Manifiesto del Reyno de Portugal, Antwerp, 1641.
*Rationalis et realis philosophia, Louvain, 1642.
*Theologia moralis fundamentalis, praeterintentionalis, decalogica, sacramentalis, canonica, regularis, civilis, militaris, Frankfurt, 1652-1653.
*Theologia rationalis Frankfurt, 1654-1655.
*Theologia moralis fundamentalis, editio secunda, Rome, 1656.
*Primus calamus ob oculos ponens metametricam, quae variis currentium, recurrentium, adscendentium, descendentium, nec-non circumvolantium versuum ductibus, aut aeri incisos, aut buxo insculptos, aut plumbo infusos, multiformes labyrinthos exponat, Rome, 1663.
*Mathesis biceps, vetus et nova, Campagna - Lyons, 1670.
*Architectura civil recta y obliqua, Vigevano, 1678.
</div>

בתרגום לעברית:
* יוהנס קרמואל לובקוביץ, על האתאיזם של הרבנים; תרגמו מלטינית והוסיפו מבואות מרסל דיבואה, אביטל וולמן, יוסף שורץ; הוסיף הערות לטקסט יוסף שורץ, ירושלים: הוצאת ספרים ע"ש י"ל מאגנס, תשס"ה 2005. (החיבור עוסק בנחיצות התרגום לעברית של החיבור "מכלול נגד הגויים" לתומאס אקווינס)

==קישורים חיצוניים==

* [https://web.archive.org/web/20120316025515/http://dejinystarsi.flu.cas.cz/redaction.php?action=showRedaction&id_categoryNode=694 כנס לכבוד 400 שנים להולדתו של קאראמואל]
* [http://www-history.mcs.st-andrews.ac.uk/Biographies/Caramuel.html קאראמואל באתר ההיסטוריה של המתמטיקה] של אוניברסיטת סנט אנדרוז
* 

קטגוריה:מתמטיקאים ספרדים
קטגוריה:מדענים ספרדים
קטגוריה:תאולוגים נוצרים
קטגוריה:ספרדים שנולדו במאה ה-17
קטגוריה:ילידי 1606
קטגוריה:נפטרים ב-1682
שביל הדסה

שביל הדסה הוא נתיב הליכה מעגלי סביב בית החולים הדסה עין כרם. הוא מחבר בין שבילים קיימים (ובתוכם גם חלק משביל ירושלים ושביל ישראל), דרכים עתיקות (רומיות וביזנטיות), ושבילים שנפרצו במיוחד. אורך המסלול הוא כ-6 קילומטרים ומשך ההליכה בו כ-4 שעות. 

==מהלך השביל==
השביל מתחיל בסמוך לכניסה הראשית למתחם בית החולים, בכיכר שושנה בירן, עולה לנקודתו הגבוהה ביותר (בגובה 720 מטרים מעל פני הים), וממנה פונה דרומה לעבר שרידי הכפר הערבי אל-ג'ורה ומעיין הכפר עין שריג (עין אל-ג'ורה). מעין שריג השביל יורד במורד לעין חנדק, נקודתו המערבית ביותר והנמוכה ביותר (580 מטרים מעל פני הים), ובדרך חולף ליד מתקני חקלאות עתיקה ושומרות שנחשפו במקום, כולל מתחם "הכותל הקטן". 

מעין חנדק פונה השביל צפונה לאורך דרך רומית-ביזנטית עד לגובה של 640 מטרים, וממשיך מזרחה לכיוון עין כרם עד גבולו המערבי של מנזר גורני (ה"מוסקוביה", המנזר הרוסי) בעין כרם. השביל שב ומתחבר לכיכר שושנה בירן כשהוא חולף בתוך קמפוס קריית הדסה.

בשביל נקודות תצפית רבות לכיוון קריית הדסה, אזור מבשרת ציון, ועין כרם.

השביל מוחזק ומנוקה על ידי מתנדבי "הדסה הירוקה" אשר פרצו חלקים מהשביל. בשביל מותקנים עמודי הדרכה, המפנים את הצועדים למערכת מידע טלפונית. בכניסות לשביל מתקנים ובהם מפות מפורטות המחולקות ללא תשלום.
אחת לחודש מקיימים מתנדבי הדסה סיור מודרך ללא תשלום בשביל.

==גלריית תמונות==
<gallery widths="250" heights="250">
קובץ:HadassahTrailDec252023.jpg|בית החולים הדסה עין כרם וסביבתו שבה עובר שביל הדסה
קובץ:AlJuraJerusalemMay202023 06.jpg|ערוץ הואדי שבו עין שריג. על השלוחה מימין לואדי היה הכפר אל-ג'ורה
קובץ:Hadassah Trail P1150423.JPG|שלט סימון לאורך השביל, המפנה לקו המידע לאתרי השביל. ברקע מושב אבן ספיר.
</gallery>

== קישורים חיצוניים ==

* 
* 

קטגוריה:ירושלים: תרבות
קטגוריה:ירושלים: תחבורה
הדסה
הדסה
קטגוריה:מרכז רפואי הדסה
מרק יודל

מרק יודל (Mark Yudel; נולד ב-9 באוקטובר 1956) הוא פסל ואמן קרמיקה ישראלי יליד ארצות הברית.

==ביוגרפיה==
מרק יודל נולד בסירקיוז (Syracuse), שבמדינת ניו יורק. בשנת 1973 עלה לישראל. בין השנים 1976–1978 למד באקדמיה החופשית לאמנות פלסטית, בהאג, הולנד. בין השנים 1979–1984 למד קדרות במחלקה לעיצוב קרמי וזכוכית ב"בצלאל". בתחילת לימודיו בבצלאל עבד גם אצל משה סעידי בכפר מנחם. בשנת 1986 יצר קיר קרמי במרכז בריאות בשייח' ג'ראח בירושלים. כיום יודל מתגורר ופועל בפרדס חנה.

עבודותיו של הפיסוליות של יודל מאופיינות בשימוש בחומר בבניית-יד ובעיצוב דמויות קריקטוריסטי. רוב יצירותיו נשרפות בטכניקה של שריפת "רקו". חלק גדול מן העבודות נצבע בדגמים עיטוריים צבעוניים ונעשה שימוש בחותמות לשם יצירת טקסטורות.

==השכלה==
*1976-1978 האקדמיה החופשית לאמנות פלסטית, האג
*1979-1984 המחלקה לעיצוב קרמי וזכוכית, בצלאל, אקדמיה לאמנות ועיצוב, ירושלים
*1983-1984 סמינר לקרמיקה, אוסטריה
*1984 סמינר בטכניקת "רקו", אוסטריה

==פרסים==
*1984 פרס שפירא להישגים בעיצוב קרמי
*1992 פרס אליקס דה רוטשילד לפיסול קרמי
*1992 פרס גלריית "קדים" לקרמיקה
*2000 מלגה מטעם המועצה הבריטית לאומנות
*2004 פרס אליקס דה רוטשילד לפיסול קרמי

==תערוכות יחיד==
{|width="100%" style="background-color: transparent;"
|- "valign=top border="0|
| width=45% valign=top|
*1986 המרכז האמריקאי לתרבות, ירושלים
*1986 גלריה דלסון-ריכטר, יפו
*1990 גלריה Buschgraben, ברלין
*1993 בצלאל, אקדמיה לאמנות ועיצוב, ירושלים
*1997 בית החולים רוטשילד, חיפה
| width=45% valign=top|
*1998 המשכן לאמנויות הבמה, תל אביב
*2003 המשכן לאמנויות הבמה, תל אביב
*2009 "שיח קדומים" (תערוכה משותפת עם יפעה אדיר), מוזאון וילפריד ישראל, קיבוץ הזורע
*2009 "שיח קדומים" (תערוכה משותפת עם יפעה אדיר), מגדל שלום, תל אביב
|}

==קישורים חיצוניים==

* [http://www.yudell.com/ אתר הבית] של מרק יודל
* 

קטגוריה:פסלים ישראלים
קטגוריה:אמני קרמיקה ישראלים
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1956
ארנה נציונאלה

ארנה נציונאלה הוא אצטדיון כדורגל השוכן בבוקרשט, בירת רומניה. האצטדיון מכיל 55,600 מקומות ישיבה ומשמש כאצטדיונה הלאומי של נבחרת רומניה.

האצטדיון נבנה על חורבותיו של האצטדיון הלאומי הקודם של רומניה, אשר נהרס בשנת 2007. בניית האצטדיון החלה בפברואר 2008 והסתיימה באוגוסט 2011.

באצטדיון זה נערך גמר הליגה האירופית 2012 בו גברה אתלטיקו מדריד על אתלטיק בילבאו בתוצאה 0-3. ב-2021 נערכה באצטדיון התחרות The International, אליפות Dota 2.

==קישורים חיצוניים==

* 

קטגוריה:קצרמר כדורגל
קטגוריה:קצרמר אצטדיונים ומתקני ספורט
קטגוריה:אצטדיוני כדורגל
קטגוריה:רומניה: מבנים
קטגוריה:בוקרשט: כדורגל
קטגוריה:אצטדיונים ומתקני ספורט לאומיים
קטגוריה:סטיאווה בוקרשט
קטגוריה:אצטדיוני גמר הליגה האירופית
קטגוריה:דינמו בוקרשט
קטגוריה:רומניה: אצטדיונים ומתקני ספורט
רונה נישליו

רוֹנָה נִישְלִיוּ (באלבנית: Rona Nishliu; נולדה ב-25 באוגוסט 1986), מוזיקאית כותבת-זמרת, מגישה ברדיו ופעילה חברתית קוסובו-אלבנית.

==חייה במסגרת פוליטית ופעילותה החברתית==

נישליו נולדה בעיר ובמחוז קוסובסקה מיטרוביצה שיוגוסלביה לשעבר, כיום ברפובליקת קוסובו, ובגיל 13 עברה עם משפחתה לעיר פרישטינה, כיום בירת קוסובו, עקב מלחמת קוסובו שהתחוללה בשנים 1996-1999. היא בעלת אזרחות אלבנית, אשר הוענקה לה מטעם נשיא אלבניה עצמו בתאריך 12 בינואר 2012.

היא חברה ופעילה בארגונים שונים למען אנשים נזקקים בקוסובו, בייחוד ילדים ונוער. עוד בתקופת לימודיה ארגנה בקוסובו קונצרטים למען זכויות אדם אשר ביניהם קונצרט שנושאו מתן עזרה למשפחות קוסובו-אלבניות עניות בקוסובסקה-מיטרוביצה אשר נעקרו מבתיהן. בשנת 2009 הייתה מרצה-אורחת בכנס מחלקת תוכנית הפיתוח של ארגון האומות המאוחדות בדברה על העלאת מודעות להתנדבות בסיוע לבני נוער באזור ווצ'טרי בצפון קוסובו. היא יושבת-ראש ארגון אחריות-סביבתית ופיתוח בני-נוער בקוסובו. בנוסף היא פועלת למען אנשים הסובלים מאוטיזם.

==קריירה בתחום הבידור==

היא התחרתה בתוכנית לבחירת הזמר האהוב באלבניה בעונת שנת 2004, בגרסת תחרויות השירה "איידול" ברחבי העולם, וסיימה בחמשת המקומות הראשונים. באותה שנה התחרתה במסגרת שלישיית מבצעים בפסטיבל השירים הלאומי השנתי והנחשב ביותר באלבניה, "Festivali i Këngës", והם זכו בפרס השיר הטוב ביותר לזמרים חדשים. לאחר מכן החלה להגיש בתחנת רדיו בשם "בלו סקיי" בפרישטינה.

היא התחרתה שוב וזכתה ב-"Festivali i Këngës" ה-50 במספר, לשנת 2011, עם השיר "אישי" ("Suus"), אשר גם כתבה את מילותיו.

במסגרת שליחת הזוכה בפסטיבל לתחרות האירוויזיון החל בשנת 2004, ייצגה את אלבניה בתחרות לשנת 2012 והייתה לנציג הראשון מקוסובו אשר מייצג את אלבניה, ואשר בכלל משתתף בתחרות. תחילה השתתפה בשלב חצי הגמר של התחרות והייתה בין עשרת המקומות הראשונים העולים לגמר כאשר סיימה במקום השני בהפרש של נקודות אחדות אחרי המנצחת. בגמר סיימה במקום החמישי. אמנם הופעתה במשדר חצי הגמר, כמו גם המשדר כולו, לא הועברה בשידור חי באלבניה עקב אירוע הרוגי תאונת אוטובוס אשר אירע לפני כן באותו יום, מה שהביא לשידור מוקלט של חצי הגמר במדינה מאוחר יותר באותו לילה ולאחוזי צפייה נמוכים של הציבור באלבניה אשר גם לא לקח לבסוף חלק בהצבעה בתחרות, אלא צוות שיפוט מקצועי הצביע לבדו.

==סגנון אמנותי ותדמית==

פרשנות השירה שלה כוללת מאפיינים של מוזיקת נשמה ומנעד אשר מגיע עד לקול הדק האפשרי ביותר, סופרן, כפי שהיא שרה בגשר המוזיקלי בשירה "Suus" ובשירים נוספים בסגנון ג'אז. בערי הבירה של אלבניה וקוסובו, טירנה ופרישטינה, היא ידועה כזמרת ג'אז אלטרנטיבית אולם באופן כללי במדינות אלבניה, קוסובו, מקדוניה ו-מונטנגרו, היא ידועה בעיקר כמוזיקאית וכזמרת פופ.

==שיריה==
* Flakaresha
* Të Lashë
* Shenja
* Eja
* Veriu
* A ka arsy - Ft.Bim Bimma
* Shko pastro pas saj
* Zonja Vdeke
* Suus - אישי (מילת הכותרת בשפה הלטינית, השיר באלבנית)

==קישורים חיצוניים==

* [http://www.facebook.com/ronanishliu האתר הרשמי בפייסבוק]

==הערות שוליים==

קטגוריה:משתתפי אירוויזיון 2012
קטגוריה:זוכי פסטיבלי אי קנגס
קטגוריה:זמרות אלבניות
קטגוריה:נציגי אלבניה באירוויזיון
קטגוריה:זמרים השרים באלבנית
קטגוריה:ילידות 1986
קטגוריה:זוכי פרס ברברה דקס
רוברטו דינמיטה

קרלוס רוברטו דה אוליביירה (בפורטוגזית: Carlos Roberto de Oliveira; 13 באפריל 1954 – 8 בינואר 2023) היה כדורגלן ופוליטיקאי ברזילאי שנודע בכינויו רוברטו דינמיטה. היה חבר נבחר בבית תחתון של מדינת ריו דה ז'ניירו ונשיא קבוצת הכדורגל ואסקו דה גאמה.

רוברטו דינמיטה הוא מלך השערים בכל הזמנים של ליגת העל הברזילאית (190 שערים) ושל אליפות ריו דה ז'ניירו בכדורגל (279 שערים). הוא גדול הכוכבים של ואסקו דה גאמה, קבוצה בה שיחק רוב הקריירה שלו. הוא גם מלך השערים בכל הזמנים של הקבוצה והשחקן אשר שיחק מספר הרב ביותר של משחקים בשורותיה.

דינמיטה היה בהרכב הפותח של נבחרת ברזיל במונדיאל 1978 – בו סיימה ברזיל במקום השלישי. הוא גם היה בסגל של נבחרת ברזיל במונדיאל 1982, אם כי לא זכה לדקות משחק.

==קישורים חיצוניים==

קטגוריה:חלוצי כדורגל ברזילאים
קטגוריה:כדורגלנים ברזילאים
קטגוריה:כדורגלני ואסקו דה גאמה
קטגוריה:כדורגלני ברצלונה
קטגוריה:כדורגלני פורטוגזה
קטגוריה:כדורגלני נבחרת ברזיל
קטגוריה:כדורגלנים באולימפיאדת מינכן (1972)
קטגוריה:כדורגלני מונדיאל 1978
קטגוריה:כדורגלני מונדיאל 1982
קטגוריה:כדורגלני קופה אמריקה 1983
קטגוריה:פוליטיקאים ברזילאים
קטגוריה:ברזילאים שנולדו ב-1954
קטגוריה:ברזילאים שנפטרו ב-2023
1857 במדע

==אסטרונומיה==
* פרסום Tables of the Moon על ידי פטר חאנסן.

==ארכאולוגיה==
* גילוי תרבות La Tène מתקופת הברזל בשווייץ

==ביולוגיה==
* פרסום Introduction to Cryptogamic Botany על ידי מיילס ברקלי.

==טכנולוגיה==
* בניית מכשיר למדידת אפוזיה על ידי רוברט באנזן.
* 27 במרץ – לאון סקוט מקבל פטנט על פונואוטוגרף - מכשיר ראשון לרשם קול.

== סייסמולוגיה ==

* 16 דצמבר - רעידת אדמה בגודל של 7~ בסולם ריכטר (הערכה) שמייד בעקבותיה הומצא הסולם המאקרוסייסמי הראשון להערכת עוצמה סייסמית על ידי הבריטי רוברט מאלט (Robert Mallet)

==נולדו==
* 20 בינואר – ולדימיר בכטרב, פסיכיאטר רוסי (נפטר ב-1927)
* 22 בפברואר – היינריך רודולף הרץ, פיזיקאי גרמני (נפטר ב-1894)
* 27 במרץ – קרל פירסון, מתמטיקאי אנגלי (נפטר ב-1936)
* 30 באפריל – אויגן בלוילר, פסיכיאטר שווייצרי (נפטר ב-1939)
* 13 במאי – רונלד רוס, רופא בריטי, חתן פרס נובל (נפטר ב-1932)
* 15 במאי – ויליאמינה פלמינג, אסטרונום אמריקאי (נפטרה ב-1911)
* 8 באוגוסט – הנרי אוסבורן, גאולוג ופלאונטולוג אמריקאי (נפטר ב-1935)
* 5 בספטמבר – קונסטנטין ציולקובסקי, תאורטיקן החלל רוסי (נפטר ב-1935)
* 26 בנובמבר – פרדינן דה-סוסיר, בלשן צרפתי (נפטר ב-1913)
* 27 בנובמבר – צ'ארלס שרינגטון, ביולוג אנגלי, חתן פרס נובל (נפטר ב-1952)

==נפטרו==
* 23 במאי – אוגוסטן לואי קושי, מתמטיקאי צרפתי (נולד ב-1789)
* 21 ביוני – לוי טנאר, כימאי צרפתי (נולד ב-1777)
* 29 ביולי – שארל לוסיין בונפרט, ביולוג צרפתי (נולד ב-1803)
* 17 בדצמבר – פרנסיס בופורט, גאוגרף אנגלי (נולד ב-1774)

==קישורים חיצוניים==

*
צמד דרום

דני גולן (מימין) וציון צדוק, 1969]]
צמד דרום היה צמד זמרים ישראלים, דני גולן וציון צדוק, שזכו לפופולריות רבה במהלך פעילותם בשנים 1966 -1971. בין שיריהם הידועים "שיר אהבה ישן", "יום א' בשבוע" ו"שישו את ירושלים".

==היסטוריה==
דני גולן וציון צדוק החלו להופיע ביחד בשנת 1965 אחרי שהשתחררו מהצבא. שניהם בוגרי להקות צבאות, צדוק היה בלהקת גייסות השריון, שם הצמד על שם צוות הווי פיקוד דרום בו גולן היה חבר. השניים פנו למלחין יאיר רוזנבלום שהלחין להם את שיריהם הראשונים. אלבומם הראשון יצא ב-1968 ובו שירו של נתן יונתן "שיר אהבה ישן" (אניטה וחואן) ללחן של נחום היימן שזכה אחר כך לביצועים רבים. השיר "ביום א' בשבוע" שכתבו אהוד מנור ונורית הירש היה ללהיט גדול ותרם להצלחת הצמד. לאחר מלחמת ששת הימים ביצעו את השיר "הכותל" (מילים: יוסי גמזו, לחן: דובי זלצר), שהפך לאחד השירים המזוהים עם שחרור הכותל המערבי.

ב-1968 זכה הצמד בתואר להקת השנה במצעד הפזמונים השנתי. הם השתתפו בפסטיבל הזמר והפזמון תש"ל 1970 עם השיר "בעיר הזו שלום", בגלל מחלתו של ציון צדוק באותו יום ייצג את הצמד בפסטיבל דני גולן לבדו. השיר נכלל באלבומם השני "מה יש לך קזנובה" שיצא ב-1970, האלבום כלל להיטים נוספים כגון "טוטו כדורגל", שכתבה דפנה אילת ללחן השיר "Tout, Tout Pour Ma Cherie" של מישל פולנארף הצרפתי. את שיר הנושא כתב יענק'לה רוטבליט והלחין יאיר רוזנבלום. עוד כלל האלבום את שירו של מיקיס תאודורקיס "לא ידעך כוכב החופש", ושירו של הזמר הצרפתי ז'ו דאסן "דרכו של אבא". את כל השירים באלבום עיבד אלכס וייס.

ב-1970 הופיע הצמד בפסטיבל הזמר החסידי וזכו במקום השלישי עם השיר "שישו את ירושלים" שהלחין עקיבא נוף והפך לפזמון פופולרי. כצמד הופיעו גם באנגליה, גרמניה וצרפת. בהולנד הופיעו בתוכניות מיוחד ליום העצמאות יחד עם יפה ירקוני.

כשנה לאחר הופעתם בפסטיבל הזמר החסידי נפרדו דרכיהם. צדוק נסע לארצות הברית, וגולן המשיך לשיר בקריירת סולו. הוא חזר בתשובה, חסידו של הרב ברוך שלום הלוי אשלג. הוציא דיסק של שירי קודש.

ב-1998 יצא דיסק כפול עם השירים שהקליטו וכמה שירי בונוס.

==קישורים חיצוניים==

* 
* 
* 

==הערות שוליים==

קטגוריה:צמדים מוזיקליים ישראלים
קטגוריה:להקות השנה
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר החסידי
פליקס אהרונוביץ'

פליקס אהרונוביץ (ברוסית: Феликс Аронович; נולד ב-18 ביולי 1988) הוא מתעמל ישראלי.

==ביוגרפיה==
אהרונוביץ' נולד באודסה (כיום באוקראינה), עלה עם משפחתו לישראל וגדל בקריית ביאליק.

בשנת 2006 השתתף לראשונה באליפות העולם בהתעמלות, שנערכה באורהוס, וסיים במקום ה-113 בקרב-רב.

באליפות העולם שנערכה ברוטרדם ב-2010 לא הגיע להישגים גבוהים. הוא סיים במקום ה-69 בסוס הסמוכות, במקום ה-75 בטבעות, במקום ה-81 בקרב-רב, במקום ה-109 במקבילים, במקום ה-131 במתח, במקום ה-189 בתרגיל הקרקע ובמקום ה-238 בסוס הקפיצות. באותה שנה החל להתאמן באוניברסיטת המדינה של פנסילבניה.

באליפות אירופה בהתעמלות שנערכה במונפלייה ב-2012 עלה לגמר הקרב-רב מהמקום ה-11, והבטיח את מקומו באולימפיאדת לונדון. כן סיים במקום ה-38 במקבילים, במקום ה-39 בטבעות, במקום ה-46 במתח, במקום ה-52 בתרגיל הקרקע ובמקום ה-80 בסוס הסמוכות.

באולימפיאדה עצמה סיים במקום ה-32 בקרב-רב (4 מקומות פחות מהמקום שהיה מקנה לו מקום בגמר). כן סיים במקום ה-44 בסוס הסמוכות, במקום ה-48 במקבילים, במקום ה-51 בטבעות ובקרקע, במקום ה-56 במתח ובמקום ה-68 בקפיצות.

==קישורים חיצוניים==

* [https://web.archive.org/web/20131011213410/http://www.gopsusports.com/sports/m-gym/mtt/aronovich_felix00.html פליקס אהרונוביץ'] באתר אוניברסיטת פנסילבניה
* איתי נבו, [http://www.iba.org.il/bet/?entity=860541&type=286 שמחה מהולה בעצב]. [http://www.iba.org.il/bet/ רשת ב'], 28 ביולי 2012

קטגוריה:מתעמלים ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת לונדון (2012)
קטגוריה:מתעמלים באולימפיאדת לונדון (2012)
קטגוריה:ספורטאי מכבי תל אביב
קטגוריה:ישראלים שנולדו ב-1988
בינה אופק

בינה אופק (20 בפברואר 1934 – 28 במאי 2024) הייתה סופרת, עורכת ומתרגמת ישראלית.

==ביוגרפיה==
בינה אופק נולדה בתל אביב, בתם של חוה ודב (בורקה) דלמן, במשפחה בת שלושה ילדים. אביה עלה ב-1925 לארץ ישראל מבלארוס.
התחנכה בגן הילדים של ימימה אבידר-טשרנוביץ ברחוב ירמיהו שבצפון תל אביב.
בגיל חמש עברה עם משפחתה למושב חרות.
בצעירותה למדה בבית החינוך בתל מונד ובבית הספר החקלאי בנהלל. בבגרותה עברה לטורונטו שבקנדה, ושם למדה במדרשה למורים.

סיפוריה הראשונים לילדים התפרסמו בעיתון "דבר לילדים" ב-1956.

בשנים 1968–1974 כתבה את התסריט לסדרת הטלוויזיה לילדים "סמי וסוסו", שזכתה בין השאר בפרס רשות השידור. כן כתבה לתוכניות "טלפלא" ו"סיפורי חליל".

ב-1979 מונתה לעורכת העיתון "ידיעות אחרונות לילדים". כן הייתה עורכת ספרי הילדים של הוצאת "עדנים". את ספריה הראשונים ערכה ותרגמה בשיתוף עם אוריאל אופק, ובהמשך כתבה, תרגמה וערכה בעצמה מאות ספרים וסיפורים לילדים. כן עסקה בעריכת ספרים למבוגרים.

נישאה בשנת 1952 לסופר הילדים אוריאל אופק עד מותו ב-1987. נולדו להם שתי בנות, עטרה אופק ואמירה חכמוביץ, שתיהן סופרות ועורכות.

התגוררה בהרצליה, שם ניהלה ספרייה לילדים. מסוף שנות ה-80 הייתה בזוגיות עם ראובן יוגב.

נפטרה ב-28 במאי 2024. נטמנה בבית העלמין הישן בהרצליה, לצד בעלה.

==מספריה==
===כתיבה===

===עריכה===

===תרגום===

==קישורים חיצוניים==

* 
* 
* 
* 
* 
* (ראיון)
* 

מפרי עטה:
* בינה אופק, [http://www.peopleil.org/details.aspx?itemID=30162&searchMode=0&index=1 דברים לזכרו של אוריאל אופק], באתר "אנשים ישראל"

==הערות שוליים==

קטגוריה:משפחת אופק
קטגוריה:חרות (מושב): אישים
קטגוריה:בוגרות התיכון החקלאי ויצו נהלל
קטגוריה:בוגרי התיכון החקלאי ויצו נהלל
קטגוריה:מתרגמות ישראליות
קטגוריה:מתרגמים ישראלים
קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:עיתונאיות ילדים ונוער ישראליות
קטגוריה:עיתונאי ילדים ונוער ישראלים
קטגוריה:ישראליות שנולדו ב-1934
קטגוריה:ישראלים שנולדו ב-1934
קטגוריה:ישראליות שנפטרו ב-2024
קטגוריה:ישראלים שנפטרו ב-2024
קטגוריה:אישים הקבורים בבית הקברות הישן בהרצליה